ข้อบังคับสภามหาวิทยาลัยราชภัฏสวนสุนันทาข้อบังคับสภามหาวิทยาลัยราชภัฏสวนสุนันทาว่าด้วยหลักเกณฑ์และวิธีการเปลี่ยนตำแหน่งการเปลี่ยนระดับตำแหน่ง และการตัดโอนตำแหน่งข้าราชการพลเรือนในสถาบันอุดมศึกษาพ.ศ. ๒๕๕๑[๑] อาศัยอำนาจตามความในมาตรา๑๗ และมาตรา ๒๐ แห่งพระราชบัญญัติระเบียบข้าราชการพลเรือนในสถาบันอุดมศึกษา พ.ศ.๒๕๔๗ และแก้ไขเพิ่มเติมโดยพระราชบัญญัติระเบียบข้าราชการพลเรือนในสถาบันอุดมศึกษา(ฉบับที่ ๒) พ.ศ. ๒๕๕๑ ประกอบกับประกาศ ก.พ.อ. เรื่อง มาตรฐานการเปลี่ยนตำแหน่งการเปลี่ยนระดับตำแหน่ง และการตัดโอนตำแหน่งข้าราชการพลเรือนในสถาบันอุดมศึกษาลงวันที่ ๑๙ ธันวาคม ๒๕๕๐ และมาตรา ๑๘ (๒) แห่งพระราชบัญญัติมหาวิทยาลัยราชภัฏพ.ศ. ๒๕๔๗ สภามหาวิทยาลัยราชภัฏสวนสุนันทา ในคราวประชุมครั้งที่ ๑๓/๒๕๕๑ เมื่อวันที่๒๔ พฤศจิกายน ๒๕๕๑ จึงให้ออกข้อบังคับไว้ ดังต่อไปนี้ข้อ ๑ ข้อบังคับนี้เรียกว่า ข้อบังคับสภามหาวิทยาลัยราชภัฏสวนสุนันทาว่าด้วยหลักเกณฑ์และวิธีการเปลี่ยนตำแหน่ง การเปลี่ยนระดับตำแหน่งและการตัดโอนตำแหน่งข้าราชการพลเรือนในสถาบันอุดมศึกษา พ.ศ. ๒๕๕๑ข้อ ๒ ข้อบังคับนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ ในข้อบังคับนี้มหาวิทยาลัย หมายความว่ามหาวิทยาลัยราชภัฏสวนสุนันทาสภามหาวิทยาลัย หมายความว่าสภามหาวิทยาลัยราชภัฏสวนสุนันทาก.พ.อ. หมายความว่าคณะกรรมการข้าราชการพลเรือนในสถาบันอุดมศึกษาก.บ.ม. หมายความว่า คณะกรรมการบริหารมหาวิทยาลัยข้าราชการ หมายความว่า ข้าราชการพลเรือนในสถาบันอุดมศึกษาตำแหน่ง หมายความว่าตำแหน่งข้าราชการพลเรือนในสถาบันอุดมศึกษาตามโครงสร้างตำแหน่งที่ ก.พ.อ. กำหนดหน่วยงาน หมายความว่า กอง คณะ สถาบัน สำนักวิทยาลัย หรือหน่วยงานที่เรียกชื่ออย่างอื่นที่มีฐานะเทียบเท่ากองหรือคณะและส่วนงานที่ประกาศโดยสภามหาวิทยาลัยข้อ ๔ ให้อธิการบดีเป็นผู้รักษาการตามข้อบังคับนี้และให้มีอำนาจออกประกาศ หรือคำสั่งเพื่อประโยชน์ในการปฏิบัติตามข้อบังคับนี้และมีอำนาจวินิจฉัยชี้ขาดในกรณีที่มีปัญหาการตีความในการใช้ข้อบังคับนี้หมวด ๑บททั่วไป ข้อ ๕ การเปลี่ยนตำแหน่ง การเปลี่ยนระดับตำแหน่งและการตัดโอนตำแหน่งตามมาตรา ๑๘ (ก) (ข) (๗) และ (๘) หรือ (ค)แห่งพระราชบัญญัติระเบียบข้าราชการพลเรือนในสถาบันอุดมศึกษา พ.ศ. ๒๕๔๗และแก้ไขเพิ่มเติมโดยพระราชบัญญัติระเบียบข้าราชการพลเรือนในสถาบันอุดมศึกษา (ฉบับที่๒) พ.ศ. ๒๕๕๑ ให้ดำเนินการได้ในกรณีดังต่อไปนี้(๑)ต้องเป็นไปตามกรอบของตำแหน่ง อันดับเงินเดือนและจำนวนข้าราชการที่พึงมีตามที่สภามหาวิทยาลัยกำหนด(๒)ภาระหน้าที่ความรับผิดชอบของตำแหน่ง และคุณสมบัติเฉพาะสำหรับตำแหน่งตามที่ ก.พ.อ.กำหนด และที่สภามหาวิทยาลัยกำหนดเพิ่มเติม(๓)ต้องคำนึงถึงความมีประสิทธิภาพ ความไม่ซ้ำซ้อน และความประหยัดข้อ ๖ ให้ ก.บ.ม.มีอำนาจหน้าที่ในการพิจารณาการเปลี่ยนตำแหน่ง การเปลี่ยนระดับตำแหน่งและการตัดโอนตำแหน่งตามข้อบังคับนี้หมวด ๒การเปลี่ยนตำแหน่ง ข้อ ๗ การเปลี่ยนตำแหน่งให้เปลี่ยนตำแหน่งได้ทุกกรณีทั้งตำแหน่งที่มีคนครอง ตำแหน่งว่าง มีเงินและไม่มีเงินกรณีการเปลี่ยนตำแหน่งที่มีคนครองต้องมีคุณสมบัติเฉพาะสำหรับตำแหน่งตรงกับมาตรฐานกำหนดตำแหน่งที่จะขอเปลี่ยนโดยอยู่ภายใต้เงื่อนไขดังนี้(๑)ต้องสอดคล้องกับลักษณะงานที่ปฏิบัติและภาระงานหลักของหน่วยงานนั้นด้วย(๒)ต้องคำนึงถึงความรู้ ความสามารถ ความรับผิดชอบความประพฤติและความเหมาะสมของผู้ครองตำแหน่งที่จะเปลี่ยนตำแหน่งด้วย(๓)กรณีที่หน่วยงานมีอัตราว่างไม่มีเงินให้เปลี่ยนตำแหน่งสลับกับตำแหน่งที่มีเงินเพื่อให้กรอบตำแหน่งเป็นไปตามที่สภามหาวิทยาลัยกำหนด(๔)ต้องไม่เป็นเหตุผลที่จะขอกำหนดตำแหน่งเพิ่มใหม่เพื่อทดแทนและไม่เป็นเหตุผลให้มีการเพิ่มงบประมาณหมวดเงินเดือนและค่าจ้างประจำข้อ ๘ หลักเกณฑ์และวิธีการเปลี่ยนตำแหน่งข้าราชการพลเรือนในสถาบันอุดมศึกษาตำแหน่งวิชาการ เป็นข้าราชการพลเรือนในสถาบันอุดมศึกษา ตำแหน่งประเภททั่วไปวิชาชีพเฉพาะหรือเชี่ยวชาญเฉพาะ ให้เป็นไปตามประกาศของมหาวิทยาลัยข้อ ๙ หลักเกณฑ์และวิธีการเปลี่ยนตำแหน่งข้าราชการพลเรือนในสถาบันอุดมศึกษาตำแหน่งประเภททั่วไป วิชาชีพเฉพาะหรือเชี่ยวชาญเฉพาะเป็นข้าราชการพลเรือนในสถาบันอุดมศึกษา ตำแหน่งวิชาการ ให้เป็นไปตามประกาศของมหาวิทยาลัยหมวด ๓การเปลี่ยนระดับตำแหน่ง ข้อ ๑๐ การเปลี่ยนระดับตำแหน่งข้าราชการพลเรือนในสถาบันอุดมศึกษาที่ว่างให้เปลี่ยนระดับตำแหน่งได้ไม่ต่ำหรือสูงกว่าระดับควบของแต่ละสายงานข้อ ๑๑ ในกรณีมีเหตุผลความจำเป็นเพื่อประโยชน์ของหน่วยงานอาจเปลี่ยนระดับตำแหน่งข้าราชการพลเรือนในสถาบันอุดมศึกษาที่ว่างเพื่อรับโอนหรือย้ายหรือบรรจุและแต่งตั้งข้าราชการพลเรือนในสถาบันอุดมศึกษาที่ออกจากราชการไปรับราชการทหารตามกฎหมายว่าด้วยการรับราชการทหารหรือได้รับอนุมัติจากคณะรัฐมนตรีไปปฏิบัติงานใด ๆ ซึ่งให้นับเวลาระหว่างนั้นสำหรับการคำนวณบำเหน็จบำนาญเหมือนเต็มเวลาราชการตามกฎหมายว่าด้วยบำเหน็จบำนาญข้าราชการมหาวิทยาลัยอาจเปลี่ยนระดับตำแหน่งให้สูงกว่าระดับควบของแต่ละสายงานและเมื่อตำแหน่งว่างลงให้เปลี่ยนระดับตำแหน่งเป็นระดับควบตามเดิม ดังต่อไปนี้(๑)ตำแหน่งวิชาการ ให้เปลี่ยนระดับตำ แหน่งได้ไม่เกินระดับสูงสุดของตำแหน่งศาสตราจารย์(๒)ตำแหน่งประเภททั่วไป วิชาชีพเฉพาะหรือเชี่ยวชาญเฉพาะให้เปลี่ยนระดับตำแหน่งได้ไม่เกินระดับสูงสุดของตำแหน่งที่บังคับบัญชาหน่วยงานนั้นหมวด ๔การตัดโอนตำแหน่ง ข้อ ๑๒ การตัดโอนตำแหน่งข้าราชการพลเรือนในสถาบันอุดมศึกษาตำแหน่งวิชาการหรือตำแหน่งประเภททั่วไป วิชาชีพเฉพาะ หรือเชี่ยวชาญเฉพาะ ให้ทำได้ทุกกรณีทั้งตำแหน่งที่มีคนครอง ตำแหน่งว่างมีเงิน และตำแหน่งว่างไม่มีเงินเว้นแต่กรณีดังต่อไปนี้(๑)กรณีตัดโอนตำแหน่งหัวหน้าหน่วยงานจากหน่วยงานหนึ่งไปแต่งตั้งให้ดำรงตำแหน่งหัวหน้าหน่วยงานอีกหน่วยงานหนึ่งที่ว่างอยู่ภายในมหาวิทยาลัยตำแหน่งหัวหน้าหน่วยงานที่ว่างอยู่นั้นต้องมีระดับไม่ต่ำกว่าระดับตำแหน่งที่ตัดโอนในกรณีตัดโอนตำแหน่งตามวรรคหนึ่งหากมีเหตุผลความจำเป็นที่จะต้องเปลี่ยนตำแหน่งจากสายงานเดิมไปเป็นตำแหน่งที่รับแต่งตั้งให้ดำเนินการตามข้อ๕ และข้อ ๗(๒)กรณีตัดโอนตำแหน่งและข้าราชการระหว่างมหาวิทยาลัยหรือมหาวิทยาลัยกับส่วนราชการอื่นต้องได้รับความยินยอมทั้งสองฝ่ายและเจ้าตัวสมัครใจ ทั้งนี้หากจะต้องตัดโอนอัตราเงินเดือนของตำแหน่งไปด้วย ให้มหาวิทยาลัยต้นสังกัดและมหาวิทยาลัยหรือส่วนราชการอื่นที่รับโอนดำเนินการตามหลักเกณฑ์และวิธีการที่ผู้อำนวยการสำนักงบประมาณกำหนดหน่วยงานที่ให้ตัดโอนต้องไม่มีผลกระทบต่อภารกิจหลักที่สำคัญและหน่วยงานที่ได้รับตำแหน่งเพิ่มจากการตัดโอนต้องมีภาระงานที่จำเป็นต้องเพิ่มอัตรากำลังข้อ ๑๓ การตัดโอนตำแหน่งที่มีคนครองต้องพิจารณาความรู้ความสามารถ และประสบการณ์ให้ตรงกับลักษณะงานของหน่วยงานที่รับตัดโอนหมวด ๕การดำเนินการ ข้อ ๑๔ การแต่งตั้งข้าราชการให้ดำรงตำแหน่งตามข้อบังคับนี้ให้ดำเนินการตามหลักเกณฑ์ วิธีการ และเงื่อนไขที่ ก.บ.ม กำหนดข้อ ๑๕ การเปลี่ยนตำแหน่ง การเปลี่ยนระดับตำแหน่งและการตัดโอนตำแหน่งในกรณีอื่น ๆ นอกจากที่กำหนดไว้ในข้อบังคับนี้ให้เสนอสภามหาวิทยาลัยพิจารณาเป็นกรณีไปประกาศ ณ วันที่ ๒๔พฤศจิกายน พ.ศ. ๒๕๕๑กร ทัพพะรังสีนายกสภามหาวิทยาลัยราชภัฏสวนสุนันทาปริญสินีย์/ผู้จัดทำ๒๘ เมษายน ๒๕๕๔คุณากร/ผู้ตรวจ[๑] ราชกิจจานุเบกษาเล่ม ๑๒๖/ตอนพิเศษ ๕๐ ง/หน้า ๘๖/๗ เมษายน ๒๕๕๒